།དཔལ་ལྡན་མགོན་པོའི་གབཐིག་འཁྲུགས་ཀྱི་མན་ངག་བཞུགས་སོ།།

༄ཤྲཱི་མ་ཧཱ་ཀཱ་ལཱ་ཡ་ན་མོ།།མགོན་པོ་སྤྱན་རས་གཟིགས་དབང་དང་།།ཆོས་སྐྱོང་ལེགས་ལྡན་སྲས་པོ་དང་།།ཕྱོགས་བཅུའི་མགོན་པོ་འཁོར་བཅས་དང་།།ནག་པོ་གྲི་གུག་ཐོད་ཁྲག་འཛིན།།མ་མོ་མཁའ་འགྲོའི་ཆོ་གས་བཅས
ལ།།སྒོ་གསུམ་གུས་པས་ཕྱག་འཚལ་ལོ།།ལྔ་བརྒྱ་སྙིགས་མའི་དུས་འདི་ལ།།བསྟན་པའི་རུ་ཏྲ་བསྒྲལ་བའི་ཕྱིར།།ས་བཅུ་རྫོགས་པའི་ལེགས་ལྡན་སྲས།།མ་ཧཱ་ཀཱ་ལ་འཁོར་བཅས་ཀྱི།།སྒྲུབ་ཐབས་ལས་ཀྱི་རིམ་པ་ནི།།སྣོད་མེད་རྣམས
ལ་དཀྱུས་སུ་སྦས།།སྣོད་ལྡན་རྣམས་ཀྱི་དོན་དུ་ནི།།གཞུང་གི་མན་ངག་གབ་ཐིག་རྣམས།།བི་རོ་ཙ་ནས་ཅི་གསུང་བཞིན།།དབྲི་བསྟན་མེད་པར་གོང་འོག་བསྡེབས།།ལཱི་རི་ཆོས་གྲགས་ཡི་གེར་བཀོད།།འདི་ལ་གསུམ་སྟེ།སྦྱོར་དངོས
རྗེས་གསུམ་ལས།དང་པོ་སྦྱོར་བ་ནི།རྒྱུད་ལས།ལྟ་སྤྱོད་ལྡན་པའི་རྣལ་འབྱོར་པ་པ།།དུར་ཁྲོད་འཇིགས་པའི་རྩུབ་འགྱུར་ཚལ།།ཤན་པ་མཚོན་ཐོགས་གཅན་གཟན་འདུ།།དེར་ནི་མཎྜལ་ལེགས་པར་བྱ།།གྲུ་གསུམ་མཐིང་ནག་ཁ་ཁྱེར
རྩང་།།དང་ནག་སྙིང་དང་བྱ་རྒོད་མདའ།།རབ་ཏུ་མཉེས་པའི་མཆོད་གཏོར་བཤམ།།སྒྲུབ་པའི་གཏོར་མ་བཅའ་བ་ནི།།སྣོད་མཆོག་གང་ཡང་རུང་བའི་ནང་།།བཤོས་བུ་གཡག་སྙིང་དུ་བུ་གཅིག།ངོས་གསུམ་གཏོར་མ་གསུམ་བཤམྲ་ལ།།།
གཟུགས་འཇོས་སྣ་ཚོགས་དག་གིས་བསྐོར།།བིང་ནི་མ་ཧཱ་ཀཱ་ལའི་རྟེན།།རྟ་ནག་སྙིང་དང་དར་ནག་སྐུ་ཡི་རྟེན།།ལུག་ནག་སྙིང་ནི་གསུང་གི་རྟེན།རྟག་ལ་གནག་སྟིར་ནི་ཐུག་ཀྱི་རྟེན།།མདའ་དོད་རིན་ཆེན་སྣ་ལྔ་བཏག།།དང་སཱ་ལ་དུ་ལ་ཕུག་སྣ་ཚོགས་དང་།

སྦྲང་ཆང་ཁུར་བ་ཤ་ཐུད་ལ་སོགས་དང་།།ཕྱོགས་བཅུ་མགོན་པོའི་རྟེན་དུ་བཞག།གྲུ་གསུམ་པར་རིམ་གསུམ་པའི་སྟེང་།།མ་འཇིལ་སྟེང་དུ་གཏོར་མ་བཀྱག།ཞབས་སུ་གུ་གསུམ་ལིངྒ་བཅུག།ཁྱི་ར་བག་གསུམ་ཐོད་པའི་ནང
དུ་བཅུག།རྒྱབ་ཏུ་རེ་འབྱམས་རྣམས་ཀྱིས་བསྐོར།།ས་མ་ཡ།རྒྱ་རྒྱ་རྒྱ།ཀ།དེ་ནས་མདུན་བསྐྱེད་འཇུག་པ་ནི།བདག་ཉིད་ཧེ་རུ་ཀའི་ང་རྒྱལ་བསྒོམ།མདུན་དུ་གྲུ་གསུམ་མི་དམིགས་སྟོང་པའི་ངང་།གྲུ་གསུམ་བང་རིམ
གསུམ་པའི་ནང་།།གྲུ་གསུམ་དམར་ནག་འབ་ཀུ་འཇིགས།།མེ་ལྟར་ཚ་ཞིང་སྐྱི་གཡེའ་བ།ནད་ཀྱི་ན་བུན་རབ་ཏུ་འཁྲིགས།མཚོན་ཆའི་ཚྭ་ཚྭ་མེ་ལྟར་འབར།ཐཆོམ་ཆོམ་སོད་སོད་སྒྲ་སྒྲོག་པ།།གྲུ་གསུམ།།
འབར་བའི་གཞལ་ཡ་ས་ཁང་།།ནང་དུ་ཉི་མ་རོ་ཡི་སྟེང་།།བདག་གི་ཐུགས་ཀའི་ས་བོན་ལས།།ཡི་གེ་ཧཱུྃ་མ་ཐིང་བར་འཕྲོས་པས།།།ཧཱུྃ་ལས་འོད་ཟེར་དཔག་མེད་འཕྲོས།།གདུག་པའི་དགྲ་བགེགས
ཐམས་ཅད་བསྐུལ།།འོད་ཟེར་ཚུར་འདུས་ཧཱུཾ་ལ་ཐིམ།།བིང་དེ་ཧཱུཾ་གིས་མཚན་པ་ལས།།མགོན་པོ་ཚོགས་བདག་སྐུ་མདོག་མཐིང་།།ཆར་སྤྲིན་ལྟ་བུར་རབ་ཏུ་འཇིགས།།དར་ནག་འཇོལ་བེར་སྐུ་ལ
གསོལ།།ཕྱག་གཡས་ཙན་དན་བིང་ཆེན་ཕྱར།།གཡོན་པས་ཐོད་པ་ཁྲག་བཀང་གསོལ།དབུ་སྐྲ་དམར་སེར་གྱིན་དུ་བརྫེས།།ཐོད་པ་རིན་ཆེན་སྦྲུལ་གྱིས་བརྒྱན།།དར་འཕྱངས་སྦྲུལ་གྱི་སྐེ་རག་བཅིངས།།

ས་ག་ཏི་སྔོན་པོའི་ཆགས་ལྷམ་མན་པས།།མེ་རླུང་འཚུབས་མའི་དབུས་ན་བཞུགས།།དེ་ཡི་གཡོན་དུ་བྷྱོཿལས་ནི།།ཡུམ་ཆེན་ཡཀྵ་བེ་ཏཱ་ལི།།སྐུ་མདོག་ནག་མོ་འཇིགས་པའི་གཟུགས།།གཡས་གཡོན་གྲི
གུག་ཟོང་ཁྲག་འཛིན།།མགོན་པོའི་ཐུགས་ཀར་ཧཱུཾ་གསུམ་འབྲོས།།གྲུ་གསུམ་བང་རིམ་དའ་པོའི་གཡས།།མགོན་པོ་སྐུ་མཆོག་སྔོན་པོ་ལ།།ཏྲི་ཤཱུལ་རྩེ་གསུམ་ཐོད་ཁྲག་ཐོགས།།གཡོན་དུ་མགོན་པོ་
གསུང་མཆོག་དམར།།ཕྱག་གཉིས་རིང་དང་ཐོད་ཁྲག་ཐོགས།།མདུན་དུ་མགོན་པོ་ཐུགས་མཆོག་མཐིང་།།ཕྱག་གཉིས་གྲི་གུག་ཐོད་ཁྲག་བསྡམས།།སྐུ་གསུང་ཐུགས་ཀྱི་མགོན་པོ་རྣམས།།རྒྱན་དང་ཆ་ལུགས
གཙོ་དང་མཐུན།།ནག་པོ་སྟོང་དང་ཤ་ཟ་འབུམ།།མ་མོ་བྱེ་བའི་ཚོགས་ཀྱིས་བསྐོར།།གྲུ་གསུམ་བང་རིམ་པར་མ་ལ།།ལྷ་དམག་བྱེ་བ་དུང་ཕྱུར་བསྐོར།།གོ་མཚོན་མང་ལོ་ལུས་ལ་བརྒྱན།།གྲུ་གསུམ་ཐ་མར་བཀའ
སྡོསྣོད་ཚོགས།།དྲི་ཟ་མེ་ལྷགཤིན་རྗེ་དང་།།བདེན་བྲལ་ཆུ་བདག་རླུང་གི་ལྷ།།གནོད་སྦྱིན་དབང་ལྡན་ས་བདག་དང་།།ཉི་ཟླ་གཟའ་སྐར་ཚོགས་དང་བཅས།།སྤྲུལ་པ་ཡང་སྤྲུལ་ཕྲ་མིན་ཚོགས།།སྟག་གཟིག་དོམ།།
དདང་བྱི་ལ་དང་།།པ་ཝཾ་དྲེང་མོང་ཕག་རྒོད་དང་།།རྔ་མོད་སྦལ་སྦྲུལ་མགོ་བརྙན་ཅན།།ཐམས་ཅད་འཇིགས་སུ་རུང་བའི་གཟུགས།།བསྐལ་པའི་མེ་དཔུང་ཀློང་དུ་བསྐྱེད།ས་མ་ཡ།རྒྱ་ཆུ་རྒྱ།ཁ་སྤྱན་འདྲེན་པ་ནི།

དེ་ནས་བདག་གི་ཐུགས་ཀ་ནས།།འོད་ཟེར་ལྕགས་ཀྱུ་ལྟར་འཕྲོས་པས།།རི་རབ་དག་གི་བྱང་ཤར་མཚམས།།རང་བཞིན་གནས་ནས་ཡེ་ཤེས་པ།།འཁོར་བཅས་མ་ལུས་སྤྱན་འདྲེན་ནོ།།ཨོཾ་ཤྲཱི་མ
ཧཱ་ཀཱ་ལ་ས་མ་ཡ་ཕེཾ་ཕེཾ།ཧཱུཾ་བསྐལ་པ་མེ་ལྟར་འབར་བའི་དབུས།།གནམ་ལྕགས་ཨུར་མོ་ཏལ་ལ།།རཀྟའི་རྒྱ་མཚོ་མེ་རེ་རེ།།ཞིང་ཆེན་ཀེང་རུས་ཁྲ་ལ་ལ།།འདབ་ཆགས་མང་པོ་ཉི་ལི་ལི།།ཞིང་ལྤགས་གཡང
གཞི་་ལྷུབས་སེ་ལྷུབ།།གསུང་ཆེན་དུད་པ་ཚི་ལི་ལི།།དེ་འདྲའི་དུར་ཁྲོད་འཇིགས་པ་ལས།།མགོན་པོ་འཁོར་བཅས་སྐུ་སྐྱོད་ཅིག།གྲུ་གསུམ་འབར་བའི་དཀྱིལ་འཁོར་འདིར།ཉམགོན་པོ་ཚོགས་བདག་འཁོར
བཅས་རྣམས།།དམ་ཚིག་དབང་གིས་གཤེགས་སུ་གསོལ།།ཨོཾ་ཨེ་ཧྱེ་ཧི་ཤྲཱི་མ་ཧཱ་ཀཱ་ལ་གྷ་ན་གྷུ་ཏི་ཀ་མ་ལ་ཤྲཱི་ནག་མོ་ཏིང་ལཾ་བྷྱོ།ས་མ་ཡ་ཛཿཧཱུྃ་བྃ་ཧོཿས་མ་ཡ།༅།ཁ་བཞུགས་སུ་གསོལ་བ་ནི།།
ཧཱུཾ།བདུད་འདུལ་ཚོགས་བདག་ཆེན་པོ་སྟེ།།རྡོ་རྗེ་སྐུལ་བྱེད་དྲག་པོ་རྩལ།།སྲིན་པོ་ལང་ག་པུ་རི་ཡི།།།གྲོང་ཁྱེར་ཆེན་པོ་རླག་མཛད་ཅིང་།།ལྷམ་སྲིན་གྱི་བུ་མོ་ནི།།གློག་སྤྲིན་འདུལ་བར་ཞལ་བཞེས་པ།།
ལྷ་ཆེན་མགོན་པོ་ནག་པོ་ཁྱོད།།སྤུན་འདྲེན་འདིར་བྱོན་ཕྲན་ལས་མཛོད།།རྡོ་རྗེ་འཆང་གི་སྤྱན་སྔ་རུ།ཿཁས་བླངས་དམ་བསལ་མ་གཡེལ་བར།།གྲུ་གསུམ་དཀྱིལ་འཁོར་གཞལ་ཡས་འདིང་།།དགྱེས་ཤིང་བརྟན

པར་བཞུགས་སུ་གསོལ།།ཨོཾ་ཤྲཱི་མ་ཧཱ་ཀཱ་ལ་གྷ་ན་གྷུ་ཏི་ཀ་མ་ལ་ཤྲཱི་ནག་མོ་ཏིང་ལཾ་བྷྱོ།ཏིཥྛ་བཛྲ་ས་མ་ཡ་ཧཱུྃ།ས་མ་ཡ་སྟྭཾ།ས་མ་ཡ།ཧུ་རྒྱ་ཧྱ།མདུན་གྱི་གཏོར་མ་མི་དམིགས་པའི་ངང་ལས།སྔགས་དྲུག་ཕྱག་དྲུག་གིས་བྱིན་གྱིས
བརླབས་ལ་འབུལ།ང་།ཨོཾ་ཨཱཿཧཱུཾ།ཨ་ཀཱ་རོ་སོགས་དང་།ནམ་མཁའ་མཛོད་ཀྱི་ཕྱག་རྒྱས་བྱིན་གྱིས་བརླབས་ལ།མགོན་པོ་འཁོར་དང་བཅས་པས་ལྗགས་རྡོ་རྗེའི་སྦུ་གུས་གསོལ་བར་བསམ།མཉེས་ཤིང་ཚིམས་ནས་ཅི་བཅོལ་བའི
ཕྲིན་ལས་རྣམ་བཞི་སྒྲུབ་པར་བསམ་མོ།།ཧཱུཾ།བཀའ་ཡི་བསྟན་ས་སྲུང་ཞལ་བཞེས་པ།།བདུད་འདུལ་མ་ཧཱ་ཀཱ་ལའི་ཚོགས།།ནག་པོ་ཆེན་པོ་འཁོར་བཅས་ལ།།མཉམ་ཉིད་ཀུན་ཏུ་བཟང་པོའི་ཀློང་།།གཉིས་མེད་མཆོད།།
པའི་བྱེ་བྲག་ཤར།།ཡོན་ཆབ་མེ་ཏོག་བདུག་སྤོས་དང་།།མར་མེ་དྲི་ཆབ་ཞལ་ཟས་དང་།།རོལ་མོ་ལ་སོགས་མཆོད་པའི་ཚོགས།།མགོན་པོ་འཁོར་དང་བཅས་ལ་འབུལ།ཨོཾ་ཤྲཱི་མ་ཧཱ་ཀཱ་ལ་ཨརྒྷཾ་པཱ་དྱཾ་ནས།།
ཤ་བྡ་གཱིརྟི་ས་མ་ཡ་མུ་དྲ་སྭཱ་ཧཱ།ཧཱུཾ།ལྕང་ལོར་བཅས་པའི་བྷནྡྷ་རུ།།བྱང་སེམས་དཀར་དམར་རཀྟ་དང་།།དྲི་ཆེན་གུར་གུམ་བདུད་རྩི་སྟེ།།གཉིས་མེད་བདུད་རྩི་ཨ་མྲྀ་ཏ།།ཡེ་ཤེས་བདུད་རྩིའི་རྒྱ་མཚོ་འདི།།མགོན་
པོ་འཁོར་དང་བཅས་ལ་འབུལ།།ཨོཾ་ཤྲཱི་མ་ཧཱ་ཀཱ་ལ་སརྦ་པཉྩ་ཨ་མྲྀ་ཏ་རཀྟ་ཁཱ་ཧི།།ཧཱུཾ།རླུང་ནག་འཚུབས་མའི་དཀྱིལ་འཁོར་ནས།།མུན་པ་ནག་པོའི་བརྡ་མི་འཕྲད།།མགྱོགས་བྱེད་དཔའ་བོ་རླུང་ལ་ཞོན།།མགོན་པོ་འཁོར།

༅དང་བཅས་ལ་འབུལ།།གདོར་མ་རྒྱ་ཆེན་འདི་འབུལ་བས།།དམ་ཉམས་དགྲ་བགེགས་རྡུལ་དུ་རློག།ཨོཾ་ཤྲཱི་མ་ཧཱ་ཀཱ་ལ་ཨི་དཾ་པ་ལིཾ་ཏ་ཁཱ་ཧི།ས་མ་ཡ།རྒྱ་རྒྱ་རྒྱ།༦ཨོཾ་ཨཱཿཧཱུཾ།མཆེད་
སྦྱིན་གྱི་གཏོར་མ་རྒྱ་ཆེན་པོ་འདི།མཆོད་ཅིང་འབུལ་བའི་གནས་ནི།དཔལ་ལྡན་མགོན་པོ་ནག་པོ།ཤྲཱི་མ་ཧཱ་ཀཱ་ལ།བདུད་འདུལ་ལས་ཀྱི་དབང་ཕྱུག།དུག་གསུམ་ནད་ཀྱི་སྨན་པ།རིག་འཛིན་ཡོངས་ཀྱི་སྲོག་ཤིང་།
རྣལ་འབྱོར་ཀུན་གྱི་དགྲ་ལྷ།དབུས་ཀྱི་དེ་བ་མགོན་པོ།ཕྱི་ནང་གཉིས་ཀྱི་ཚོགས་བདག།ཡུམ་ཡཀྐ་བེ་ཏཱ་ལི།།སྐུ་གསུང་ཐུགས་ཀྱི་མགོན་པོ།།ཕྱོགས་བཅུའི་མགོན་པོ།།སྡེ་བརྒྱད་ཀྱི་མགོན་པོ།།དགྲ་བླའི་དམག་ཚོགས
འཁོར་ནག་པོ་སྟོང་།ཤ་ཟ་འབུམ།ལྷ་དམག་བྱེ་བ་དུང་ཕྱུར་དང་བཅས་པ་རྣམས་ལ་འབུལ་ལོ།།མཆོད་དོ།།གསོལ་ལོ།།འདྲེན་ནོ།།དགྱེས་རབ་ཀྱི་མཆོག།བཞེས་རབ་ཀྱི་ཕུལ་དུ་གྱུར་ནས་འདོད་པའི་ཡོན་ཏན་གྱིས
མཉེས་ཤིང་ཚིམ་པར་མཛོད་ལ།བདག་ཅག་འཁོར་དང་བཅས་པ་རྣམས་ལ་བསྲུང་ཞིང་བསྐྱབ་པ་དང་།བསམ་པ་དང་སྨོན་པ་ཐམས་ཅད་ཡིད་བཞིན་དུ་འགྲུབ་པར་མཛད་དུ་གསོལ།ཕྲིན་ལས་སུ་བཅོལ་བའི་མདོ་ནི།ཉི་མ་ཕྱོགས་
བཞི་མཚམས་བརྒྱད་ནས་དགྲ་བགེགས་གདུག་པ་ཅན་སྡང་སེམས་དང་ལྡན་པ་རྣམས་ལ།དམ་ཚིག་གི་དམོད་པ་ཐོང་།ཚེ་ཡི་འདུ་བྱེད་སྣང་།གཟུགས་ཀྱི་ཕུང་པོ་ཤིག།སྒྱུ་མ་ལྔ་ཕུང་རྡུལ་དུ་རློག།དགྲ་བགེགས་

ཐལ་བའི་རྡུལ་ཕྲན་བཞིན་དུ་བརླག་པའི་ཕྲིན་ལས་མཛོད་ཅིག།ས་མ་ཡ།རྒྱ་རྒྱ་རྒྱ།དེ་ནི་གཏོར་མ་འབུལ་བ་ལགས་སོ།།ང་དེ་ནས་བསྟོད་པ་ནི།ཧཱུཾ།དུས་གསུམ་སངས་རྒྱས་ཐམས་ཅད་ཀྱི།།བསྟན་པ་སྲུང་བར་སེམས་བསྐྱེད་པ།
དཔལ་ལྡན་མགོན་པོ་ནག་པོ་ནི།།ཤིན་ཏུ་མི་བཟད་འཇིགས་པའི་གཟུགས།།ཡང་དག་དཔའ་བོ་ཆེན་པོ་ལ།།ཞལ་གཅིག་ཕྱག་གཉིས་སྤྱན་གསུམ་པ།།མགོན་པོ་ནག་པོ་ཁྱེད་ལ་བསྟོད།།དར་ནག་འཇོལ་བེར་མནབས་པ
ནི།།ཉོན་མོངས་བདུད་ལས་རྒྱལ་བའི་རྟགས།།ཙན་དན་བིང་ཆེན་བསྣམས་པ་ནི།།ལྷ་མིན་གཡུལ་ངོ་ཟློག་པའི་རྟགས།།གསེར་སྐེད་རིན་ཆེན་བཅིངས་པ་ནི།།རྣལ་འབྱོར་བར་ཆད་སེལ་བའི་རྟགས།།ཞབས་གཉིས
བཅུརྒྱང་བསྐུམ་བཞུགས་པ་ནི།།འཆི་བདག་གཤིན་རྗེ་ཟློག་པའི་རྟགས།།མེ་དཔུང་ཀློང་ན་བཞུགས་པ་ནི།།ཉོན་མོངས་བག་ཆགས་སྲེག་པའི་རྟགས།།བམ་ཆེན་སྟེང་ན་འགྱིང་བ་ནི།།ས་བདག་ཀླུ་གཉེན་འཇོམས་པའི
རྟགས།།དགྲ་འདུལ་ནག་པོ་ཆེན་པོ་ལ།།ཕྱག་འཚལ་མཆོད་འབུལ་གུས་པས་བསྟོད།།བསྐལ་པའི་མེ་དཔུང་འབར་བའི་ཀློང་།།རྡོ་རྗེ་བྲག་ཆེན་གཏམ་པའི་ཁྲི།།མཐིང་ནག་གྲུ་གསུམ་འབར་བའི་དབུས།།རལ་གྲི
མདའ་མདུང་གཤིབས་པའི་གུར་ནང་ན།།ཞིང་ཆེན་བསྣོལ་བའི་གདན་སྟེང་དུ།།དཔལ་ལྡན་ནག་པོ་ཆེན་པོ་ནི།།ཤིན་ཏུ་མི་བཟད་འཇིགས་པའི་གཟུགས།།སྐུ་མདོག་མཐིང་ནག་འབར་བ་ལ།།སྐུལ་དང་ནག་བེར་

༄ཆེན་གསོལ།།རལ་པ་སེར་ནག་ཀྱི་ལི་ལི།།སྤྱན་ནས་བསྐལ་པའི་མེ་སྟག་འཕྲོ།།ཤངས་ནས་རླུང་ནག་འཚུབས་མ་འཁྱིལ།།ཞལ་ནས་ཁྲག་གི་རྦ་ཀློང་འཁྲུགས།།ལྗགས་ནི་དྲག་པོ་གློག་ལྟར།
འཁྲུགས།།མཆེ་བ་རྣོ་གདུག་དགྲ་ལ་གཙིགས།།གདུག་པའི་ང་རོ་སོད་དང་རྒྱོབ།།ཞབས་གཉིས་གྱད་ཀྱི་འདོར་སྟབས་བསྐྲད།།ཕྱག་ན་ཙན་དན་བིང་ཆེན་བསྣམས།།བིང་ཆེན་གཏན་པོ་དགྲལ་གསོར།།བང
ལས་ཆོ་འཕྲུལ་སྣ་ཚོགས་འགྱེད།།ལྟས་ངན་སྣ་ཚོགས་དགྲ་ལ་ཐོང་།།བིང་ལས་མི་ནད་ལིང་དགུ་འཕྲོས།།ནད་ཀྱི་རྐྱལ་ཁ་དགྲ་ལ་ཕོབ།།ནག་པོ་མཐུ་ཆེན་ཁྱོད་ལ་བསྟོད།བྷྱོཿཡུམ་ཆེན་ལྷ་མོ་བེ་ཏཱ་ལི།།ཞལ
གཅིག་ཕྱག་གཉིས་སྐུ་མདོག་སྔོ།།གཡས་གཡོན་གྲི་གུག་ཐོད་ཁྲག་བསྣམས།།ཆིབས་སུ་དྲིལ་ནག་བྲ་པ་ཆིབས།།འཁོར་དུ་མ་མོ་འབུམ་གྱིས་བསྐོར།།འདིར་གཤེགས་དམ་རྫས་གཏོར་མ་བཞེས།།ལུས་ངག་ཡིད
གསུམ་གུས་པས་བསྟོད།ས་མ་ལ།རྒྱ་རྒྱ་རྒྱ།དེ་ནས་བཤགས་པ་ནི།ཧཱུཾ།མགོན་པོ་འཁོར་བཅས་དགོངས་སུ་གསོལ།།མགོན་པོའི་དཀྱིལ་འཁོར་སྒོར་ཞུགས་ནས།།བདག་ནི་མ་རིག་ལུས་ངག་སེམས།།ནོངས
པ་ཐམས་ཅད་བཟོད་པར་གསོལ།།དམ་ཚིག་གཉེན་པོ་བསྲུང་རྒྱུ་ལ།།བཀའ་ལྟར་མ་གྱུར་རྔོ་མ་ཐོགས།།བསྙེན་སྒྲུབ་ཕུད་དང་གཏོར་མ་ཆགས།།རྩ་བ་ཡན་ལག་ཆགས་ཉམས་ཀུན།།མགོན་པོའི་ཚོགས་ལ་བཟོད།

པར་གསོལ།།བསྟན་སྲུང་མཐུ་ཡི་དངོས་གྲུབ་སྩོལ།།ཡི་དམ་རྩེ་གཅིག་བསྒོམ་ཆུ་ལ།།ཏིང་འཛིན་མ་གསལ་ནོག་པོར་བསྐྱེད།།བསྟན་སྲུང་ཚོགས་ལ་བཟོད་པར་གསོལ།།བདག་གིས་མཆོར་ཉམས་སྲིད་པས།
ཕྱིན་ཆད་ཁྱེད་ཀྱིས་བཟོད་པར་གསོལ།།བསྐང་ངོ་བཤགས་སོ་བཟོད་པར་གསོལ།།མགོན་པོ་འཁོར་དང་བཅས་པ་རྣམས།།བསྐུལ་ཅིང་དད་ཅིང་མོས་པའི་ཚེ།།མ་གཡེལ་ལས་རྣམས་མྱུར་འགྲུབ་མཛོད།ཨོཾ་ཤྲཱི་མ
བྷཱུ་ཀཱ་ལ་ཧཱུཾ་ཕཊ།དེ་ནས་སྔགས་འཁོར་བསྦེད་པ་ནི།ཧཱུྃ།མགོན་པོ་ཚོགས་བདག་ཡབ་ཡུམ་དང་།།སྐུ་གསུང་ཐུགས་ཀྱི་མགོན་པོ་དང་།།ཕྱོགས་བཅུ་མགོདྦྷ་པོའི་ཐུགས་ཀ་ར།།ཉི་མའི་དབུས་སུ་ཧཱུཾ་མཐིང་བསྒོམ།།བདག།
གེ་ཐུགས་ཀའི་ཧཱུཾ་ལས་ནི།།འོད་ཟེར་ལྕགས་ཀྱུ་ལྟ་བུར་འཕྲོས།།མགོན་པོ་འཁོར་བཅས་ཐུགས་ཀར་ཕོག།ཅི་བཅོལ་ལས་རྣམས་བྱེད་པར་བསམ།ཨོཾ་ཤྲཱི་མ་ཧཱ་ཀཱ་ལ་ཧཱུཾ་ཕཊ།ཨོཾ་བཛྲ་ཡཀྐ་བེ་ཏཱ་ལི་ཧཱུཾ་ཕཊ།མ་ཧཱ་ཀཱ་ལ
སིདྡྷི་ཡཾ་དུ་ཛཿཨོཾ་ཤྲཱི་མ་ཧཱ་ཀཱ་ལ་གུ་ཎ་ཧྲྀ་ད་ཀཱ་ཡ་ཝཱཀ་ཙིཏྟ་གུ་ཎ་ཀརྨ་སརྦ་ཧཱུཾ་ཕཊ།ས་མ་ཡ།རྒྱ༅༈བསྟོད་པ་ནི།ཧཱུཾ།བསྐལ་པ་མེ་ལྟར་འབར་བའི་དབུས།